**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 19.07.2020, ora 08.00 – 20.07.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 20.07.2020, ora 07.00**

**RÂURI**

Debitele au fost în creştere, ca urmare a precipitaţiilor în curs, celor prognozate şi propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Cerna, Jiu, Olt, bazinele superioare și mijlocii ale afluenților de dreapta ai Siretului și bazinele superioare ale Argeșului și Ialomiței, iar pe celelalte râuri au fost, în general, staționare.

Scurgeri importante pe versanţi, torenţi, pâraie, viituri rapide cu efecte de inundaţii locale şi creşteri importante de niveluri şi debite cu depăşiri ale **COTELOR DE APĂRARE**, s-au înregistrat pe unele râuri mici din zonele de deal și munte din Banat, Crișana și Transilvania, datorită precipitațiilor sub formă de aversă, de scurtă durată cu caracter torențial, căzute în interval.

Debitele se situează la valori sub mediile multianuale lunare, cu coeficienţi moduli cuprinşi între 30-90% din mediile multianuale lunare, mai mari (în jurul și peste normalele lunare pe râurile din bazinele hidrografice: Vișeu, Iza, Tur, Lăpuș, Crișul Repede, Arieș, Bega, Timiș, Bârzava, Caraș, Nera, Cerna, Jiu, bazinele superioare ale Crasnei, Barcăului, Crișului Negru, bazinul superior și mijlociu al Crișului Alb, afluenții din bazinul mijlociu și inferior ai Oltului, majoritatea afluenților din bazinul inferior al Mureșului, pe cursurile superioare ale Someșului și Bistriței (afluent al Siretului) și cursul inferior al Prutului şi mai mici (10-30% din normalele lunare) pe râurile din bazinele hidrografice Bârlad și Jijia.

Se situează peste:

- **COTELE DE INUNDAȚIE** Prut la s.h. Şiviţa (435+27) jud. GL. și Galda – Benic (125+1) – jud. AB;

- **COTA DE ATENȚIE** Prut – Oancea (440+100)-jud.GL.

În interval s-au situat la **COTA DE PERICOL** râul Galda la s.h. Benic (150) – jud. AB și peste **COTELE DE ATENȚIE** râul Gioagiu – Teiuș (300+32) – jud. AB și Vl Mânăstirii (200+10) – jud. AB, Sebeș – Turnu Ruieni (250+20) - jud. CS și Bistra – Obreja (85+10) – jud. CS..

Debitele vor fi în creştere datorită precipitaţiilor în curs, celor prognozate şi propagării exceptând râurile din bazinele superioare și mijlocii ale Crasnei, Barcăului, Crișurilor, Arieșului, Someșului Mic, Begăi, Timișului, Bârzavei, Carașului, Nerei, Cernei și Jiului unde vor fi în scădere.

Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri importante de niveluri şi debite cu posibile depăşiri ale **COTELOR DE APĂRARE**, pe unele râuri mici din zonele de deal și munte din centrul, nordul și estul țării, datorită precipitațiilor sub formă de aversă, de scurtă durată cu caracter torențial, prognozate.

Se vor menţine peste **COTELE DE APĂRARE** râul Prut, pe sectorul Fălciu – Oancea, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, după cum urmează :

- **COTA DE INUNDAȚIE** râul Prut la s.h. Şiviţa (435+10) jud. GL.

- **COTA DE ATENȚIE** râul Prut la s.h. Oancea (440+90)-jud.GL.

Se menţine în vigoare **AVERTIZAREA HIDROLOGICĂ** nr. 41 din 19.07.2020.

**DUNĂRE**

Debitul la intrarea în ţară (secţiunea Baziaş) în intervalul 19.07 – 20.07.2020 a fost în uşoară scădere, având valoarea de 4300 m3/s, sub media multianuală a lunii iulie (5350 m3/s).

În aval de Porţile de Fier debitele au fost în scădere la Gruia și pe sectorul Bechet – Tulcea și în creștere la Calafat.

Debitul la intrarea în ţară (secţiunea Baziaş) va fi în uşoară scădere (4200 m3/s).

În aval de Porţile de Fier debitele vor fi staţionare la Gruia, in creştere la Calafat şi în scădere pe sectorul Bechet – Tulcea.

**2.** **Situația meteorologică în intervalul 19.07.2020, ora 09.00 – 20.07.2020, ora 06.00**

**ÎN ŢARĂ**

Vremea a fost instabilă, cu înnorări temporar accentuate. Mai ales după-amiaza și seara pe arii extinse au fost averse ce au avut și caracter torențial, descărcări electrice și intensificări de scurtă durată ale vântului. Cantitățile de apă, prin acumulare, au depășit local 25...35 l/mp și pe arii restrânse în județele Hargita, Covasna și Prahova peste 50 l/mp. În zona localității Rosiori de Vede (jud. Teleorman) a fost consemnată vijelie, iar izolat, pe raza județelor Vâlcea și Arges, a căzut grindină. Excepție a făcut Dobrogea, unde vremea a fost predominant frumoasă, cu cer variabil. Vântul a avut trecător, în sud-estul țării și în zona de munte, unele intensificări și în intervalele orare când nu a plouat. Valorile termice diurne, în creștere în jumatatea sud-vestică a teritoriului și în scădere în rest, s-au situat în general sub cele normale pentru această perioadă. Astfel, temperaturile maxime s-au încadrat între 18 grade la Joseni și 33 de grade la Oltenița, Giurgiu și București-Filaret. În ultimele ore ale intervalului local s-a semnalat ceață în Oltenia.

OBSERVAȚII - de ieri dimineața de la ora 06.00 au fost în vigoare 11 mesaje pentru fenomene meteorologice periculoase imediate, după cum urmează:

- 5 mesaje cod portocaliu: 3 emise de CNPM pentru Muntenia, 1 emisă de SRPV Bacău și 1 emisă de SRPV Cluj;

- 6 mesaje cod galben emise de CNPM pentru Muntenia.

**LA BUCUREŞTI**

Vremea s-a menținut călduroasă în orele amiezii, dar a devenit instabilă. Spre seară și noaptea, înnorările s-au accentuat și s-au semnalat averse, descărcări electrice și intensificări de scurtă durată ale vântului, cu viteze de 35...40 km/h. Ploile au avut și caracter torențial, cantitățile de apă cumulate până la încheierea prezentului raport fiind de 32 l/mp la Filaret, 43 l/mp la Băneasa, 45 l/mp la Afumați, iar din datele primite de la Apa Nova punctiform au depășit în unele cartiere 50 l/mp între orele 18 și 21. Temperatura maximă a fost de 30 de grade la Băneasa, 31 de grade la Afumați și 33 de grade la Filaret, iar la ora 06.00 se înregistrau 18 grade la toate stațiile meteorologice.

**3. Prognoza meteorologică în intervalul 20.07.2020, ora 09.00 – 21.07.2020, ora 09.00**

**ÎN ŢARĂ**

În cursul zilei vremea se va menține, în general, instabilă, cu înnorări temporar accentuate. În special în nordul, centrul, estul și sud-estul țării, precum și în zonele de munte vor fi perioade cu averse, descărcări electrice, intensificări de scurtă durată ale vântului ce vor lua și aspect de vijelie și izolat grindină. Cantitățile de apă vor depăși 20...25 l/mp și izolat 30...50 l/mp. În celelalte regiuni, astfel de fenomene vor fi posibile doar pe arii restrânse. Noaptea, cerul va deveni treptat variabil și numai izolat, îndeosebi în nord-vestul teritoriului și la munte vor fi averse în general slabe. Temperaturile maxime vor fi cuprinse între 22 și 29 de grade, iar cele minime între 11 și 21 de grade. În zonele joase, izolat vor fi condiții de ceață.

**LA BUCUREŞTI**

Cerul va fi variabil, cu înnorări temporar accentuate în timpul zilei, când vor fi perioade cu averse, posibil însoțite de descărcări electrice și de intensificări de scurtă durată ale vântului. Temperatura maximă se va situa în jurul valorii de 27 de grade, iar cea minimă va fi de 14...17 grade.

1. ***CALITATEA APELOR***

***Administrația Națională Apele Române*** informează că la data de 19.07.2020pe plaja din stațiunea Vama Veche, zona bar YUVA, județul Constanța, *ONG Mare Nostrum* a semnalat prezența unui pui de delfin eșuat. ABA dobrogea Litoral a informat, conform protoculului de colaborare, I.N.C.D.M. „Grigore Antipa”. Nu se cunosc, deocamdată, cauzele care au produs acest incident. Vom reveni cu informații suplimentare.

***Administrația Națională Apele Române*** informează că, la data de 19.07.2020, începând cu orele 08:30, din cauza precipitațiilor abundente înregistrate în ultimele 24 de ore, apele neepurate de la Stația de Epurare Cristești (Tg. Mureș), aparținând operatorului SC Compania Aquaserv SA, jud. Mureș, sunt evacuate direct în r. Mureș. Vom reveni cu informații suplimentare.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare şi nu s-au semnalat evenimente deosebite. Parametrii constatați la stațiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE, TRANSPARENȚĂ ȘI IT